السلام عليكم ورحمة الله وبركاته
الموضوع ومافيه أن شركة التأمين جننتني وقهرتني وبتاكل حقي بأي طريقه
حسبنآ الله ونعم الوكيل بس فهذا التأمين ليت الملك عبدالله يمنعه ويقفل كل هالشركات الي ذلت الناس فحقها
سالفتي بدأت فأشاره صدمني واحد وتقرير الحادث إنه غلطان 100%
وللأسف طلع معاه تأمين لو مامعاه كان قدرت وأخذت منه الي يقدر عليه وقلت له الله يسامحك ولاكن للأسف
المهم أخذت الأوراق رحت قدرت وصدقتها وأرسلتها
وطلع الحساب 9299 ريال القطع بأجرة التصليح
المهم بعد الأرسال
لطعوني بشهر
وبعدين جاتني رساله تم إصدار الشيك راجع المكتب الفلاني
ما رحت لهم أتصلت ع رقم الشركه قلت كم جا فالشيك قال 5 ألاف وشويه وقلت فين الباقي
قال قطعتين تم أسقاطها وركزو القطعتين أغلى شيء فالفاتوره
أخذت واعطيت معاهم والحمدلله رجعو قطعه بعد ما طلعو روحي
وقال بتصل عليك وبأكد لك إن القطعه تسجلت مع القطع الي جالك تعويض فيها
المهم جاني أتصال بعد يوم وقال خلاص الشيك راح يجيك فيه 7014 ريال
قلت وليش الحساب حقي 9299
قال خصمنا 10% من قيمة القطع زياده ع الخصم الي فالفاتوره قلت ومن سمح لكم
ألحين الفاتوره فيها خصم 10% ع القطع
قال عندنا فجده الشركه تخصم 20%
قلت أنا ماعليه فجده عليه فالفاتوره الي معاك فيها خصم 10% قال هذا الي عندي
قلت طيب أرسل الفلوس
رحت للمكتب سألته عن كيفية أستلام الشيك ووراني ورقه فيها تعهدات كثيره
ومنها أني أستلمت حقي بالكامل
وإني ما أطلب الشركه مبالغ في أي جهه حكوميه
ووووووووووووووووووووووووووووووووووو ورقه ملينا
أتصلت على هيئة الفصل فمؤسسة النقد وطلبت الإستشاره الموظف الي رد عليه قالي المشكله مع أي شركة قلت له ليش قال عشان أحولك على الموظف المختص بهالشركه وعرفت أن الشغله فيها لغوسه
المهم قلت له الشركه وحولني على الموظف
ووربي إنصدمت من كلامه يقولي ياخي هي 2000 ريال بتعب نفسك عشانها أنصحك خذ الي جاك من هالشركه وأتركهم
حسسني إنه صاحب هالشركه
طبعا حصل بيني وبينه نقاش وفالأخير ما فادني بشيء
ألحين أنا أفكر أستلم الشيك
وأكتب فالورقه الي فيها تعهدات
أني لم أستلم إلا 7014 ريال فقط ومتبقي لي مبلغ وقدره ....... والفواتير تثبت ذالك
وسوف أطالب الشركه بالمبلغ المتبقي لي لدى الشركه وعلى هذا جرى التوقيع
بس في حال الموظف رفض الموظف وش الحل